บลจ.กสิกรครึ่งปีโต10%แตะ7แสนล.
บลจ.กสิกรไทย โชว์ครึ่งปีสินทรัพย์ 7 แสนล้านบาท เติบโต 10% ลูกค้ากองทุนสำรองเลี้ยงชีพแห่ซบ
5 ก.ค. 2554

บลจ.กสิกรไทย โชว์ครึ่งปีสินทรัพย์ 7 แสนล้านบาท เติบโต 10% ลูกค้ากองทุนสำรองเลี้ยงชีพแห่ซบ 
นายพัชร  สมะลาภา กรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย เปิดเผยว่า ครึ่งแรกของปี 2554 บริษัทมีสินทรัพย์ภายใต้การบริหารรวม 7 แสนล้านบาท เพิ่มขึ้น 6.6 หมื่นล้านบาท หรือ 10.41% จากสิ้นปีที่ผ่านมาอยู่ที่ 6.34 แสนล้านบาท โดยสินทรัพย์ที่เพิ่มขึ้นส่วนใหญ่มาจากธุรกิจกองทุนสำรองเลี้ยงชีพประมาณ 4 หมื่นล้านบาท 
“กองทุนสำรองเลี้ยงชีพของบริษัทแตะแสนล้านบาทเป็นรายแรกของไทย โดยมีขนาด 1.39 แสนล้านบาท กองทุนรวม 5 แสนล้านบาท และกองทุนส่วนบุคคล 7 หมื่นล้านบาท”นายพัชร กล่าว
สำหรับเป้าหมายสิ้นปีตั้งเป้าสินทรัพย์แตะ 7.2-7.3 แสนล้านบาท ยังไม่แน่ใจว่าจะเป็นไปตามเป้าหรือไม่ เพราะมีกองทุนรวมประเภทเทอมฟันด์จะครบอายุประมาณ 7 หมื่นล้านบาท ซึ่งก็ต้องพยายามหากองทุนรวมใหม่ๆ มารองรับ ขณะที่แบงก์ก็ขึ้นดอกเบี้ยเงินฝาก